**AJUNTAMENT DE CAPELLADES**

1. **LECTURA I APROVACIÓ DE LES ACTES ANTERIORS NÚM. 18 DEL 23/11/2015 I NÚM. 19 DEL 25/11/2015.**

Abans d’aprovar les actes anteriors, el Sr. alcalde indica al Plenari de l’Ajuntament que de l’ordre del dia de la sessió s’hauria de modificar a partir del punt 5è “ APROVACIÓ CONVENI TRANSACCIONAL ENTRE L’AJUNTAMENT DE CAPELADES I LES FUNCIONÀRIES SRA. MONTSERRAT SOROLLA RUMÍ I SRA. EVA MONTEAGUDO HIDALGO” perquè es considera més convenient que aquest conveni es tracti individualment per a cada una de les treballadores afectades per aquest conveni.

Així mateix incloure per urgència el punt “ADHESIÓ AL SERVEI DE TRANSPARÈNCIA MITJANÇANT EL CONSORCI D’ADMINISTRACIÓ OBERTA DE CATALUNYA” en l’ordre del dia d’aquesta sessió.

Aquests punts són, si s’escau

Modificació del punt:

5.- APROVACIÓ CONVENI TRANSACCIONAL ENTRE L’AJUNTAMENT DE CAPELLADES I LA FUNCIONÀRIA SRA. MONTSERRAT SOROLLA RUMÍ.

Inclusió del punt:

6.- APROVACIÓ CONVENI TRANSACCIONAL ENTRE L’AJUNTAMENT DE CAPELLADES I LA FUNCIONÀRIA SRA. EVA MONTEAGUDO HIDALGO.

Inclusió per urgència del punt:

9.- APROVACIÓ ADHESIÓ AL SERVEI DE TRANSPARÈNCIA MITJANÇANT EL CONSORCI D’ADMINISTRACIÓ OBERTA DE CATALUNYA.

Passada a votació la modificació del punt 5è. en dos punts (5è. i 6è.) i la inclusió del punt 9è. per urgència en l’ordre del dia d’aquesta sessió s’aprova per unanimitat dels/les dotze regidors/es assistents al Ple, dels/les tretze que componen de dret aquesta corporació.

Restat l’ordre del dia de la manera següent:

1.- LECTURA I APROVACIÓ DE LES ACTES ANTERIORS NÚM. 18 DEL 23/11/2015 I NÚM. 19 DEL 25/11/2015.

2.- DECRET D’ALCALDIA 454/2015

3.- DECRET D’ALCALDIA 460/2015

4.- DECRET D’ALCALDIA 486/2015

5.-APROVACIÓ CONVENI TRANSACCIONAL ENTRE L’AJUNTAMENT DE CAPELLADES I LA FUNCIONÀRIA SRA. MONTSERRAT SOROLLA RUMÍ

6.- APROVACIÓ CONVENI TRANSACCIONAL ENTRE L’AJUNTAMENT DE CAPELLADES I LA FUNCIONÀRIA SRA. EVA MONTEAGUDO HIDALGO.

7.- APROVACIÓ MODIFICACIÓ DE CRÈDITS EXP. NÚM. 10/2015.

8.- APROVACIÓ INICIAL DEL REGLAMENT DEL CONSELL MUNICIPAL D’ACCESSIBILITAT DE CAPELLADES.

9.-ASSUMPTE D’URGÈNCIA. APROVACIÓ ADHESIÓ AL SERVEI DE TRANSPARÈNCIA MITJANÇANT EL CONSORCI D’ADMINISTRACIÓ OBERTA DE CATALUNYA.

10.- PRECS I PREGUNTES

Obert l’acte i comprovat per la secretària l’existència del quòrum necessari perquè pugui ser iniciada la sessió i donat que les actes núm. 18 del 23/11/2015 i núm. 19 del 25/11/2015 han estat distribuïdes entre els/les Srs/es assistents, és donen per llegides (art. 110.3 del Decret Legislatiu 2/2003, de 28 d’abril, pel qual s’aprova el text refós de la Llei Municipal i de Règim Local de Catalunya).

Seguidament el Sr. alcalde pregunta als/a les assistents si hi ha alguna rectificació a fer a l’acta anterior.

**Acta núm. 18 del 23/11/2015**

Que en l’acta núm. 18 consta que van assistir els/les regidors:

Sr. Àngel Soteras Largo

Sra. Adela Morera Rodríguez

Sr. Sergio Pérez Castillo

Sr. Aarón Alcázar Gutiérrez

Sr. Carles Cuerva Claver

I l’interventor Sr. Luís Alberto Delgado Morcillo

quan no van assistir a dita sessió.

Passada a votació la lectura i aprovació de l’acta núm. 18 del 23/11/2015 resta aprovada per la unanimitat dels/les dotze regidors assistents al Ple dels tretze que componen de dret aquesta corporació.

**Acta núm. 19 del 25/11/2015**

Passada a votació la lectura i aprovació de l’acta núm. 19 del 23/11/2015 resta aprovada per la unanimitat dels/les dotze regidors assistents al Ple dels tretze que componen de dret aquesta corporació.

En aquest punt s’incorpora la regidora Sra. Elisabet Serret Sanvicente.

1. **DECRET D’ALCALDIA 454/2015**

Es dóna compte al Ple del Decret d’Alcaldia 454/2015

***Decret 454/2015***

*Atès que per Decret d’Alcaldia 153/2014 es va nomenar al Sr. Julian Villegas García com a funcionari interí per màxima urgència per cobrir la vacant d’agent de la Policia Local Grup C2.*

*Atès que en data 12/11/2015 es reincorpora al servei el funcionari d’aquest ajuntament, agent de la policia local, Sr. Claudio Fernández Maqueda, per la finalització el dia 11/11/2015 de la seva Comissió de Serveis a l’Ajuntament de Santa Margarida i els Monjos.*

*Fonaments de dret*

* *Article 53.1.i), 53.1u) i 29.3 del Decret legislatiu 2/2003, de 28 d’abril, pel qual s’aprova el Text Refós de la Llei municipal i de règim local de Catalunya.*
* *Article 94.3 del decret 214/1990, de 30 de juliol, pel qual s’aprova el Reglament de personal al servei de les entitats locals.*

*Per tot això,*

***R E S O L C:***

*PRIMER.- Comunicar al Sr. Julian Villegas García que en data 12/11/2015 cessa com a funcionari interí, agent del cos de la Policia Local de Capellades per la reincorporació en aquest servei del titular de dita plaça Sr. Claudio Fernández Maqueda.*

*SEGON.- Donar compte d’aquesta resolució al Sr. Julian Villegas García, al regidor de Governació, al cap de la Policia Local, i a la Intervenció Municipal.*

*Així ho mana l'alcalde i signa en presència meva, la secretària, que en dono fe.*

*Capellades, 11 de novembre de 2015*

*Aleix Auber i Álvarez Milagros de Legorburu i Martorell*

*Alcalde-president Secretària*

El Ple es dóna per assabentat.

1. **DECRET D’ALCALDIA 460/2015**

Es dóna compte al Ple del Decret d’Alcaldia 460/2015.

***Decret 460/2015***

*Contractació per màxima urgència del Sr. Soufian Belfquih com a personal laboral temporal d’aquest ajuntament.*

*Atès que es necessari la provisió del lloc de treball d’operari de la brigada municipal d’aquest Ajuntament per màxima urgència, per tal de garantir el bon funcionament de la brigada municipal, amb motiu de que Sr. Salvador Vallès Vallès està en situació de baixa per malaltia des del dia 16 de novembre de 2015.*

*Atès que és necessari el bon funcionament de la brigada municipal pel manteniment de la via pública i servei de subministrament de l’aigua potable en aquest municipi és prioritari urgent, inajornable i del tot imprescindible.*

*Atès que l’esmentada plaça, segons proposta del regidor d’Urbanisme, podrà ser desenvolupada pel Sr. Soufian Belfquih el qual acredita experiència necessària per cobrir-la temporalment.*

*Aquesta substitució s’haurà de limitar estrictament fins que finalitzi la baixa per malaltia del Sr. Salvador Vallès Vallès*

*La contractació es fa, doncs, respectant els preceptes dels articles 2.2 i 3.2 del Reial Decret Llei 20/2011 de 30 de desembre de mesures urgents en matèria pressupostària, tributària, i financera per a la correcció de dèficit públic.*

*Vist l’informe d’Intervenció que acredita que hi ha crèdit suficient per atendre la despesa derivada de l’esmentada contractació.*

*Atesos els articles 11.1 i 55 de la Llei 7/2007, de 13 d’abril de l’Estatut Bàsic de l’Empleat Públic, així com els articles 22, 24 i 55 del Decret 214/1990, de 30 de juliol pel qual s’aprova el Reglament al servei de les entitats locals i els principis establerts a l’article 42 del Decret 1/1997, de 31 d’octubre en el qual s’aprova el Text Refós únic de la Llei de la Funció Pública de l’Administració de la Generalitat de Catalunya.*

*Vist el que disposa l’article 291.3 del text refós de la Llei Municipal i de Règim Local de Catalunya, aprovat pel Decret Legislatiu 2/2003, de 28 d’abril i 94.3 del Decret 214/1990.*

***R E S O L C:***

*PRIMER.- Declarar de màxima urgència la contractació d’un operari de la brigada municipal Ajuntament, a temps parcial, amb una jornada laboral del 75% i amb caràcter de substitució per la baixa per malaltia del Sr. Salvador Vallès Vallès*

*SEGON.- Contractar com a personal laboral temporal amb caràcter de màxima urgència al Sr. Soufian Belfquih en substitució del Sr. Salvador Vallès, Vallès, com a peó d la brigada municipal, codi de la plaça, 221; Grup, E; nivell, 14; per baixa per malaltia del Sr. Salvador Vallès Vallès amb un sou mensual brut de 1.290,69 € junt amb pagues prorratejades i ambuna jornada de 28 hores setmanals, corresponent a un 75 % de la jornada.*

*TERCER.- Aquest nomenament serà efectiu a partir del dia 23 de novembre de 2015, fins a la finalització de la baixa per malaltia del Sr. Salvador Vallès Vallès, no obstant això, s’extingirà abans de complir-se el termini estipulat si es produeix alguna de les causes de cessament a què fa referència l’article 7 del Decret 214/1990, de 30 de juliol, pel qual s’aprova el Reglament del personal al servei de les entitats locals.*

*QUART.- Notificar aquest nomenament a l’interessat, al representat del personal laboral, i al departament d’Intervenció.*

*CINQUÈ.- Publicar aquest decret al Butlletí Oficial de la Província de Barcelona i al Diari Oficial de la Generalitat de Catalunya i tauler d’edictes de l’Ajuntament.*

*SISÈ.- Donar compte d’aquest Decret en el proper Ple de la corporació.*

*Així ho mana l'alcalde i signa en presència meva, la secretària, que en dono fe.*

*Capellades 20 de novembre de 2015*

*Aleix Auber Álvarez Milagros de Legorburu i Martorell*

*Alcalde-president Secretària*

El Ple es dóna per assabentat.

1. **DECRET D’ALCALDIA 486/2015**

Es dóna compte al Ple del Decret de l’Alcaldia 486/2015.

**Decret 486/2015**

Contractació per màxima urgència del Sr. Manuel Ventura Nuñez amb el DNI núm. 52304157-H com a personal laboral temporal d’aquest ajuntament.

Atès que es necessari la provisió del lloc de treball d’oficial 1a. especialista paleta per màxima urgència, per tal de garantir el bon funcionament de l’àrea de la Brigada municipal.

Aquesta substitució s’haurà de limitar estrictament fins que es convoquin i finalitzin les proves de selecció d’aquesta plaça.

Atès que l’esmentada plaça, segons proposta del regidor d’Urbanisme, podrà ser desenvolupada pel Sr. Manuel Ventura Nuñez, el qual acredita experiència necessària per cobrir-la temporalment.

Vistos els informes d’Intervenció i de Secretaria,

- No s’ha observat el tràmit de convocatòria pública, els principis establerts a l’art. 42 del Decret 1/1997, de 31 d’octubre, en el que s’aprova el Text Refós únic de la Llei de la Funció Pública de l’Administració de la Generalitat de Catalunya i 55 de la Llei 7/2007, de 12 d’abril, de l’Estatut bàsic de l’empleat públic.

Vist el que disposa l’article 291.3 del text refós de la Llei Municipal i de Règim Local de Catalunya, aprovat pel Decret Legislatiu 2/2003, de 28 d’abril i 94.3 del Decret 214/1990.

**R E S O L C:**

PRIMER.- Declarar de màxima urgència la contractació d’una persona d’oficial de 1a. especialista paleta, a partir del dia 28 de novembre de 2015 i fins que finalitzi el procés selectiu d’aquesta plaça.

SEGON.- Contractar com a personal laboral temporal amb caràcter de màxima urgència el Sr. Manuel Ventura Nuñez, com a oficial 1a. especialista paleta de l’àrea de la Brigada d’obres; fins que es convoqui i realitzi el procés de selecció de la plaça, amb un sou mensual de 1.475,08 € bruts, amb una jornada de 37,5 hores setmanals, corresponent a una jornada completa.

TERCER.- Aquest nomenament serà efectiu a partir del dia 28 de novembre de 2015 fins a la finalització del procés selectiu de la plaça d’oficial 1a. especialista paleta. No obstant això, s’extingirà abans de complir-se el termini estipulat si es produeix alguna de les causes de cessament a què fa referència l’article 7 del Decret 214/1990, de 30 de juliol, pel qual s’aprova el Reglament del personal al servei de les entitats locals.

QUART.- Notificar aquest nomenament a l’interessat, al representat del personal laboral, i al Departament d’Intervenció.

CINQUÈ.- Publicar aquest decret al Butlletí Oficial de la Província de Barcelona i al Diari Oficial de la Generalitat de Catalunya i tauler d’edictes de l’Ajuntament.

SISÈ.- Donar compte d’aquest Decret en el proper Ple de la corporació .

Així ho mana l'alcalde i signa en presència meva, la secretària, que en dono fe.

Capellades, 30 de novembre de 2015

Aleix Auber Álvarez Milagros de Legorburu i Martorell

Alcalde-president Secretària

El Ple es dóna per assabentat.

1. **APROVACIÓ CONVENI TRANSACCIONAL ENTRE L’AJUNTAMENT DE CAPELLADES I LA FUNCIONÀRIA SRA. MONTSERRAT SOROLLA RUMÍ.**

**Conveni Sra. Montserrat Sorolla Rumí**

 *Capellades, a 11 de desembre de 2015.*

 *D'una banda, el Sr. Aleix Auber Àlvarez, amb DNI núm. 47 100 620-R, que actua en la seva condició d'Alcalde de l'Excel·lentíssim Ajuntament de Capellades, assistit per la Sra. Milagros de Legorburu i Martorell, Secretària de la Corporació, com a assessora del Consistori i fedatària deis seus actes i acords,*

 *D'altra banda,*

*La Sra. Montserrat Sorolla Rumí, amb el DNI núm. 46.580.888-T, amb domicili al C/ Sarria de Ter, núm. 11, de Capellades, i*

***INTERVENEN***

*L'Alcalde, en ús de les competències previstes a l'art. 53.1 apartat i) del Decret Legislatiu 2/2003 de 28 d'abril pel qual s'aprova el Text refós de la Llei municipal de règim local de Catalunya.*

*La senyora Montserrat Sorolla Rumí en nom i interès propi, en la seva qualitat de funcionària de carrera de l'Ajuntament de Capellades.*

*Reconeixent-se recíprocament ambdues parts la capacitat jurídica necessària per a l'atorgament d'aquest conveni transaccional i per a obligar-se en virtut del mateix, en el seu mèrit*

***EXPOSEN***

***I.-*** *Que en data 18 de desembre de 2013 la senyora Montserrat Sorolla Rumí va interposar recurs contenciós administratiu contra l'Ajuntament de Capellades, el qual es va tramitar davant del Jutjat del Contenciós Administratiu núm. 13 de Barcelona com a Procediment Abreujat núm. 509/2013.*

***II.-*** *La pretensió formulada per la Sra. Sorolla, en el sentit que li fos reconegut el dret a percebre un complement retributiu mensual de 231'80 Euros per les funcions de superior categoria que havia vingut realitzant en el si del Departament d'Intervenció de l'Ajuntament des de fa més de 5 anys i fins al dia d'avui.*

***III.-*** *Contra la sentència d’aquest contenciós, l’Ajuntament de Capellades va interposar recurs d'apel·lació davant la Sala Contenciosa Administrativa del Tribunal Superior de Justícia de Catalunya, com a recurs núm. 173/2015.*

***IV.****- Que ambdues parts s'han reunit en diverses ocasions amb la finalitat d'arribar a un acord satisfactori que permeti posar punt i final de manera definitiva a la controvèrsia descrita i a la litigiositat que se n'ha derivat, motiu pel qual, i fruit de les mateixes, atorguen aquest* ***ACORD TRANSACCIONAL****, amb subjecció al següents*

***PACTES***

***PRIMER.-*** *La senyora Montserrat Sorolla Rumí percebrà, en concepte retributiu de complement específic, i per les tasques a desenvolupar en el lloc de treball que ocupi en el si de l'Ajuntament, un import addicional de 231'80 Euros mensuals per 14 pagues anuals.*

***SEGON.-*** *En virtut d'aquest increment salarial, la senyora Montserrat Sorolla Rumí passarà a percebre una retribució íntegra bruta mensual de 1.827,48 Euros.*

***TERCER.****- Que la primera nòmina regularitzada de les Sra. Montserrat Sorolla en els termes del present acord serà la corresponent al mes de gener de 2016.*

***QUART.-*** *Que a causa d'aquesta regularització retributiva la senyora Montserrat Sorolla té dret a percebre els corresponents endarreriments des del dia 15 de febrer de 2013 i fins a la data en que rebi el primer salari actualitzat conforme a allò establert en el pacte anterior, els quals es calcularan a raó de 231'80 Euros mensuals per 14 pagues anuals.*

*Així mateix, l'Ajuntament s'obliga a complir les obligacions de Seguretat Social derivades de l'abonament retroactiu d'aquestes quanties en concepte de salari.*

***CINQUÈ.-*** *Que l'Ajuntament s'obliga a abonar íntegrament els endarreriments del Pacte Quart en dos únics pagaments, que es faran efectius no més tard, el primer d'ells, del 31 de gener de 2016 i, el segon, del 30 de juny de 2016.*

***SISÈ.-*** *Que l'eficàcia del present acord queda en tot cas supeditada a la seva aprovació per part del Ple municipal.*

***SETÈ.-*** *Per decret de l’Alcaldia núm. 499/2015 de data 10/12/2015, l’Ajuntament de Capellades va desistir del recurs d’apel·lació 173/2015 interposat contra la sentència dictada pel Jutjat de lo Contenciós núm. en el procediment abreujat núm.509/2013*

***VUITÈ.****- Amb l'efectiva percepció de les quanties en concepte d'endarreriments salarials i despeses processals a què es refereix el present acord, la Sra. Montserrat no tindrà res més a reclamar per aquests conceptes.*

*I, perquè així consti, en prova de conformitat i promesa de fidel acompliment ho signen les parts per triplicat i a un sol efecte a la població i data esmentades a l’encapçalament.*

*Aleix Auber Álvarez Montserrat Sorolla Rumí*

*Alcalde-president*

*Milagros de Legorburu Martorell*

*Secretària*

**Grup Municipal de CiU**

**Sr. Marcel·lí Martorell Font.** Com a portaveu del grup municipal de CiU deixeu-me contextualitzar-ho molt breument, la voluntat de l’anterior equip de govern va ser regularitzar aquesta situació abans de l’any 2013, però per diferents situacions, això no va poder ser.

A l’any 2013, en el moment d’elaborar el pressupost municipal, ens vam trobar que aquesta situació no es podia resoldre preveient-la en el pressupost per a la totalitat de treballadors afectats, perquè, a més a més d’aquestes dos funcionàries, hi havia una altra funcionària que també estava afectada per la mateixa situació.

Per tant, i perquè que quedi clar i quedi reflectit en aquesta acta, que si jo, en aquell moment, com alcalde, no ho vaig fer, va ser, bàsicament, perquè jo volia que a les tres persones afectades, se’ls soluciones la situació, no només unes i les altres no, perquè no és podia preveure al pressupost.

La voluntat era aquesta, i vol que quedi molt clar, i si no va tirar endavant, va ser precisament per això, perquè si hi havia solucions, s’havia de solucionar igual per tothom.

Més endavant, es van fer diferents propostes, no recorda concretament si es va proposar, ens hauríem de remetre a la documentació, si es pagava retroactivament el 2013 o el 2014, creu recordar que es va dir a partir de l’any 2014, i no el 2013,aquesta és la segona proposta.

Potser s’hagués proposat el 2013, però pel que fos, en aquell moment, és va proposar regularitzar-ho a partir de l’any 2014. Insisteix, en aquell moment hi havia una situació a Intervenció que no ens permetia regularitzar-ho a la totalitat dels treballadors afectats, però a l’equip de govern ens semblava que el més just era regularitzar-ho a tots els treballadors afectats, regularitzar-ho a tothom, no únicament a una part, tot això no es va entendre prou bé.

Dit tot això, ens trobem en el mes de març del 2013, amb dues sentències contradictòries, a la Sra. Eva Monteagudo Hidalgo se li va desestimar i no se li havien de pagar les costes, a la Sra. Montserrat Sorolla Rumí es va estimar la seva petició condemnant a l’Ajuntament al pagament de les costes.

Tot això va generar una situació molt complicada, i l’Ajuntament no sabia massa que havia de fer, i per aquest motiu, l’Ajuntament va apel·lar contra la sentència que estimava les peticions de la Sra. Montserrat Sorolla Rumí, i la Sra. Eva Monteagudo Hidalgo va apel·lar contra les sentència que estimava les peticions de l’Ajuntament.

Era important que la situació final fos igual per a tothom, sempre amb la voluntat nostra de regularitzar la situació.

Després hi ha altra cosa que mai com a regidor i com alcalde ho he dit, però ho diré ara, ho diré perquè des de la banda dels treballadors mai s’ha fet excepte aquesta vegada, és d’alguna manera portar a la part política aquests fets, creu que això no s’havia d’haver fet, no ho havia vist mai en cap treballador, això li va semblar lleig.

Una de les proves del coto, és que ara resulta que amb responsables diferents, hi ha una voluntat d’acord amb l’Ajuntament, que per cert ja ens està bé, ens està bé que es faci.

Deixeu-me dir, no voldria passar per alt que com a responsables polítics se’ns hagués tractat diferent, deixem aquest tema a banda, la voluntat i així li he expressat avui al Sr. alcalde, és que això es regularitzi, que es faci justícia amb aquestes dues treballadores, independentment de la meva opinió personal de les coses, crec que les coses s’han de tractar amb una certa objectivitat, i per això votarem avui favorablement, perquè com vam dir a la comissió informativa, volem arribar a on tots volem arribar, que és que se solucioni aquesta situació.

Per a tots els treballadors és molt important que es solucioni aquest tema, que a tots els treballadors se’ls tracti amb la justícia que els hi per toca.

Malgrat tot això nosaltres veiem que l’expedient que s’ha portat al ple, no el que s’ha portat al ple, sinó el que es va portar a les comissions informatives de la setmana passada, doncs, perdoneu però jo no sé si és responsabilitat de l’Alcaldia, de la Regidoria de Governació, o què és el que passa, però no es poden portar expedients d’aquesta manera, més mal fet no podia estar, ens trobem amb dos o tres informes negatius, ens trobem que el dia de la comissió informativa no hi ha l’informe d’Intervenció, ens trobem que no hi ha l’informe de la Comissió Paritària, casualment el divendres es va fer la Comissió Paritària, en la que es van incidir varis temes en relació a una de les persones afectades, ja ens està bé, és allà al marc a on s’ha de fer, però tot això no estava a la comissió informativa.

Ens sembla que és important, és a dir, no se si era urgent o no, segurament si perquè el judici era al mes de febrer del 2016, per tant, potser era important tractar-ho al ple abans de Nadal, però sinó estava prou treballat, prou elaborat, prou madurat, ens havíem d’haver esperat al gener, creu que no es pot portar un expedient amb els informes negatius, i si l’informe al final hagués estat negatiu, nosaltres no votaríem a favor, no amb l’ànim de no arreglar la situació, però els regidors no podem votar amb uns informes negatius,...podem,.. si que podem, però no és de rebut votar un expedient amb informes negatius, entenem que dins la casa poder no s’ha treballat prou, poder no s’ha parlat prou amb les diferents parts de la casa.

Per cert en un dels informes es deia que havia hagut la proposta de pagar 10.000 € a cada una de les afectades, jo celebro que l’alcalde hagi tingut el sideri suficient per retirar aquesta clàusula, es va informar negativament i al conveni definitiu això no hi és.

En definitiva estem tractant amb els diners de tots els capelladins, no creu que hi hagi tanta alegria perquè per estar més tranquils puguem resoldre les coses amb aquesta lleugeresa, insisteix celebra que finalment el Sr. alcalde hagi retirat aquesta clàusula.

Veiem i estem d’acord, ja ho va dir una vegada i ho torna a repetir aquesta vegada que, com no pot ser d’altra manera, acatarem qualsevol sentència judicial, malgrat un estigui d’acord, o no estigui d’acord, per tant aquest ajuntament pagarà les costes judicials que corresponguin, és per això que vàrem insistir que no hi hagués un sol conveni, sinó que n’hi haguessin dos.

També celebrem que ens féssiu cas en aquest sentit, perquè no hi hagin confusions en un futur, per evitar el que llegíem que no sabíem si havíem de pagar a una persona perquè ho deia el jutge, o s’havien de pagar a les dues.

Entenem que hi havien sentències diferents, celebrem que ens heu fet cas, que el treball de la comissió informativa s’hagi clarificat, i per tant ja veurem el que hem de pagar, que sigui el raonable, ja estarem atents en aquest cas.

Rés més esperem que tot acabi raonablement bé, des de l’aprovació d’avui, fins al pagament de les costes, i que d’una vegada això quedi tancat per sempre.

**Grup Municipal d’ERC**

**Sr. Àngel Soteras Largo**, diferents consideracions a fer sobre el que és estrictament el tema de l’acord, ERC hi votarà a favor.

Recordem també un petit històric, en el seu moment ERC ja va expressar la seva sorpresa, per ser suau, davant de la situació que es produïa en el moment en que hi havia dues sentències contradictòries, i per tant va expressar la necessitat imperiosa de que l’Ajuntament trobés una sortida a una situació que no es podia aguantar de cap de les maneres, teníem dues persones ocupant el mateix espai de treball, amb les mateixes condicions de treball, amb la mateixa càrrega de treball, amb la mateixa situació contractual, i que per sentències judicials, una estigués amb una remuneració, i l’altra amb una altra, per molta resolució que hi hagués, ens hi semblava que era una qüestió, diguem-ne insostenible i que com ajuntament ens havíem d’emplaçar tots plegats per trobar una solució.

Era una voluntat expressada per ERC, diria que a finals del 2014 tot l’Ajuntament veiem que havíem d’arribar a una situació raonable i que en tot cas podíem diferir en quins eren raonables o quins eren els camins per arribar-hi, però que el que no podíem fer era quedar-nos on érem.

Ara tenim una sortida que és acceptada per tots els afectats, ens sembla que no tenim cap raó objectiva per mostrar-nos contraris, i conseqüentment votarem a favor.

Sobre altres consideracions que s’han fet que hauríem de ajustar-les, la que no entenc és la de l’aportació política, puc entendre el que diu el portaveu de CiU, però no creu que les parts afectades hagin fet servir els partits polítics com a tals, altra cosa és que s’hagin adreçat cada moment als diferents representants de l’Ajuntament per anar trobant sortida a la seva situació, però d’aquí a parlar de què hi ha una intervenció política o una utilització política, creu que no és encertat, no és veritat i no forma part de l’acord i per tant no hi ha més a dir, però tampoc volia deixar de comentar-ho, perquè seria com acceptar-ho, jo com a representant d’ERC crec que aquí si alguna cosa no hi ha hagut és precisament utilització polític partidista, no ho accepto.

Després si que la tramitació de l’expedient ha tingut com ha comentat el regidor representant de CiU situacions poc habituals i també és veritat com ha dit el representant de CiU, que hi ha un problema derivat de la urgència de l’acord, precisament que una vegada que hi ha l’acord, no cal esperar la sentència, però hi ha uns terminis i això ens ha fet córrer a tots, i d’ aquesta velocitat, segurament hi ha hagut una cosa que no ha estat al dia previst i que s’ha afegit després, ho acceptem i no ens amaguem.

El que si que tampoc voldria és restar valor a la nostra feina, tant govern com oposició en els diferents àmbits en els que ens reunim, en una comissió informativa pot haver informes negatius, jo no li veig la contradicció, precisament és la nostra feina, perquè sinó no se quin sentit te la comissió informativa, altra cosa són els acords de ple.

La comissió informativa és l’àmbit de discussió en el que participem tots els regidors, és el moment en el que hem d’ intentar arribar a acords posteriors, i per tant hem de veure

abans de decidir si votarem a favor o en contra, si som capaços d’ arribar a una solució de consens, i per tant jo recordo també haver estat a l’altre costat i haver-me trobat amb informes negatius d’Intervenció i haver comentat amb els regidors de l’època que abans d’arribar a això potser que parlem a les comissions informatives que precisament és l’àmbit on es pot solucionar, on entenc, i aquí comparteixo que no s’ha d’arribar és a un ple amb un informe negatiu, perquè si t’han dit que això no es pot fer, com ho arreglaràs al moment de la votació.

Per tant, insisteix ara que és el ple tenim una proposta d’acord que satisfà a l’equip de govern que és qui la presenta i que satisfà a les treballadores amb tota la bona voluntat que hi vulguem posar tots, sempre ens podem equivocar i calen informes tècnics, els informes tècnics tant de secretària con d’intervenció es mostren favorables, i a més a més, com s’ha comentat, l’informe de la comissió paritària tampoc mostra cap objecció, cap contradicció.

Llavors amb una proposta d’acord amb voluntat política i amb el suport tècnic no tenim cap objecció, tot i reconèixer que part de les coses que s’han dit per part de CiU són veritat, però que tenen una causa, una raó de ser, sembla ser que tots som comprensius començat pel grup municipal de CiU, tot i mostrar que no ha estat un procediment exemplar, és capaç d’entendre la situació i acabar votant a favor.

**Grup Municipal del PSC**

**Sr. Aarón Alcázar Gutiérrez .-** Com s’ha comentat aquesta reclamació de les treballadores és un tema que s’ha fet llarg, tots lamentem que s’hagi arribat a aquesta situació, a costes judicials, entenem les motivacions d’aquestes treballadores, els informes tècnics diuen que no tenim motius objectius per votar en contra, tot al contrari creiem que hem de votar a favor d’aquest acord per donar-li una sortida a una situació que segur que hauríem d’haver solucionat far temps, per tant el nostre vot serà positiu.

Voldria remarcar que per tal de donar sortida a aquesta acord, aquest sigui complert en el pressupost del 2016.

**Grup Municipal de VdC-CUP**

**Sr. alcalde, Aleix Auber Álvarez.-** Arran d’alguns dels arguments que s’han expressat aquí ,li sap molt greu que el grup de CiU digui que les treballadores han tingut com una espècie de voluntat política per moure’s en segons quin sentit, creu que no és just, però el que sobre tot crec és que dir això en el ple no ajuda per en lloc, quan estem mostrant la voluntat de fer punt i final a una qüestió que portem arrossegant des de fa uns quants anys, precisament que ara nosaltres ens anem tirant opinions subjectives, creu que fa un flac favor al que venim a aprovar aquí.

El recurs d’apel·lació que fa l’Ajuntament en el seu moment amb el Sr. Marcel·lí Martorell Font com a alcalde mostra totalment una actitud diferent a la que estem afirmant aquí.

Estem afirmant que tots tenim una voluntat de concòrdia i d’arribar a un punt comú, resulta que tenim un recurs d’apel·lació que te onze al·legacions, que contràriament al que se’ns va dir a la comissió de traspàs en la qual se’ns va comunicar que aquest recurs d’apel·lació s’havia fet exclusivament per saber des de quina data s’havia de pagar, resulta que en aquest mateix recurs d’apel·lació ja sap des de quina data s’ha de pagar, resulta que hi ha onze al·legacions que al que van directament és a tombar l’altre proposta, no a posar en comú, diguem una banda i l’altra, llavors resulta una miqueta contradictori el fet que si nosaltres reconeixíem aquest greuge, reconeixíem que l’Ajuntament buscava des de fa temps una solució i reconeixíem una sèrie d’arguments.

Feu constar que l’ex-alcaldessa, en aquest cas també del mateix color que CiU en el seu moment, ja no ostentava el seu càrrec perquè va ser testimoni en aquell judici, i es pot entreveure una animadversió vers a l’Ajuntament i la seva manca d’imparciabilitat.

El recurs d’apel·lació diu això de l’exalcaldessa i de la interventora, Sra. Dolors Morera Prat, que en aquells moments treballava a l’Ajuntament i la resta d’al·legacions que van a desacreditar a l’altra part no ha fer una consulta tècnica, per tant el que estem dient aquí és una gran contradicció.

Jo vull instar a l’ex-alcalde a què em pugui respondre si quan es va fer l’acord transaccional amb la tercera treballadora, Sra. Rosa Guixà Torrents, recorda si la comissió paritària es va fer abans o desprès de pujar el sou d’aquesta treballadora?

El Sr. Marcel·lí Martorell li respon que no en aquests moments no recorda si es va fer, però vostè em dirà que no ,oi?

**Grup Municipal de CiU**

**Sr. Marcel·lí Martorell Font**, això no li eximeix a vostè de fer les coses correctament.

**Grup Municipal de VdC-CUP**

**Sr. alcalde, Aleix Auber Álvarez.-** Evidentment que no, però únicament li faig una pregunta, aquí demanem moltes responsabilitats, però resulta que l’exercici que estem fent i que és passar-ho per ple, no és va fer en el cas de la Sra. Rosa Guixà Torrents, es va fer un decret d’Alcaldia directament.

**Grups Municipal de CiU**

**El Sr. Marcel·lí Martorell Font**  pregunta si al respecte hi havia algun informe negatiu.

**Grup Municipal de VdC-CUP**

**Sr. alcalde, Aleix Auber Álvarez.-** Informo de com ha anat una línia i com ha anat l’altra.

Sr. Aleix Auber Álvarez.- Vostè diu dels informes negatius, és evident i s’ha de reconèixer davant de la complexitat i després de tants anys podem entendre aquesta complexitat perquè ha costat arribar a un punt en comú, també ha costat arribar amb un informe, diguem, totalment net a la comissió informativa.

En la seva intervenció, el Sr. Àngel Soteras Largo reconeix que ens hagués agradat arribar més afinats a la comissió informativa, però, bé, el que ens interessa és arribar al dia d’avui amb tot el més correcte possible i de la manera més entesa possible, com acordar separadament els dos convenis, aquesta va ser una gran aportació en dos acords, perquè aclareix aquest fet, tots ho hem vist, però el Sr. Marcel·lí Martorell Font va aprovar un pressupost del 2012 amb l’informe negatiu d’Intervenció.

Siguem curosos amb el que estem dient, perquè jo puc entendre que hem d’arribar fins al final sempre amb la majoria, amb la mesura de la millor de les maneres possibles amb els informes que avalin o recolzin les nostres posicions, però el que no podem vendre tampoc és que precisament això va a missa com aquell que diu, i que sense informe favorable això no pot ser, recorda que aquest no seria ni el primer ni l’últim.

Respecte els deu mil euros que s’ha dit que es pagarien, per aclarir-ho, en una primera proposta de conveni, entre els representants legals de les parts es va proposar que si hi havia una demora en el compliment d’aquest conveni, doncs l’Ajuntament hauria de pagar deu mil euros a cada treballadora, com ha dit el Sr. Marcel·lí Martorell Font, i crec que no s’ha explicat del tot bé, nosaltres vam veure que aquesta clàusula no tenia ni cap ni peus, que responia més a una negociació de l’àmbit privat que de l’àmbit administratiu.

Està bé que el Sr. Marcel·lí Martorell Font ho hagi comentat perquè així nosaltres ho podem explicar, que no estem d’acord, aquesta clàusula no te cap lògica.

Finalment celebra, i creu que totes les parts estem d’acord en que arribar aquí és un avenç, que en alguna cosa coincidim, però sobre tot en responsabilitat política, tots no nomes el govern sinó també l’oposició.

**Grup Municipal de VdC-CUP**

**El Sr. Marcel·lí Martorell Font,** creu que barrejar el fet de barrejar que s’hagi aprovat el pressupost de l’any 2012 amb un informe negatiu és barrejar coses que no tenen res a veure i l’alcalde sap quina era la situació a l’any 2012 i les dificultats que hi havien per tirar endavant un pressupost, hi això ho sabíeu perfectament, de fet no vàreu votar en contra, sabíeu les dificultats que hi havia per tirar en davant quan no hi havia ni un euro per comprar un bolígraf.

No és lo mateix trobar-me tres informes negatius, el representant d’ERC ens ho vol suavitzar, aquí no passa res, però la comissió informativa és prou important, és veritat que en la mateixa es poden fer aportacions i de fet sempre ha estat així, no és el mateix que es negocií, que s’aporti, que envers d’un conveni hi hagin dos, el Sr. .alcalde ha dit que això ho millora, que falti gairebé tot, és que no és el mateix, hi ha informes negatius, faltava l’informe de l’interventor i de la Comissió Paritària, si això és portar un expedient ben fet, doncs perdoneu, però crec que això no és així, malgrat que la comissió informativa és un espai per dialogar, per fer canvis, el que l’alcalde porta, el que la comissió porta és el que s’haurà d’aprovar pel ple, en principi és així.

**Grup Municipal de VdC-CUP**

**Sr. alcalde, Aleix Auber Álvarez.-** Tu com a alcalde saps perfectament que això és així, com a experiència ho pots dir per molts cops.

**Grup Municipal de CiU**

**Sr. Marcel·lí Martorell Font .** Sr. alcalde, vostè i jo ja hem passat la revàlida, per tant el que cal ara és passar comptes des del moment de la seva investidura en endavant, perquè el ciutadà ja va jutjar en el seu moment, a partir d’ara vostè governa i jo faig d’oposició, vostè porta els expedients, i jo tinc l’obligació de dir el que està bé i el que no.

Per tant creu que un expedient amb tres informes negatius i que falta la resta no és un espai sol per debatre, que també, sinó que falten moltes coses.

**Grup Municipal de CiU**

**Sr. Marcel·lí Martorell Font.** El Sr. alcalde diu que l’anterior acord es va aprovar sense l’informe de la comissió paritària, doncs mal fet, la meva pregunta és: es va fer alguna il·legalitat per aprovar-ho per Decret de l’Alcaldia?, hi havia algun informe negatiu al respecte?, oi que no?

**Grup Municipal de CiU**

**Sr. Marcel·lí Martorell Font**. No estem posant en qüestió l’àmbit de decisió, si l’alcalde decideix passar-ho pel ple nosaltres no tenim rés a dir, nosaltres votarem a favor, però en aquell moment es va arribar a un acord i es va aprovar per Decret de l’Alcaldia, hauríem de veure, no ho sé, si en el següent ple es va informar sobre aquest decret, i que va dir cadascú, hauríem de veure-ho.

Ens sembla el ple és l’àmbit en el qual hi ha llibertat d’expressió, on es debat, nosaltres hem de prendre la nostre decisió i desprès s’aixeca acta.

Per acabar la voluntat de què hi hagués un acord transaccional també hi era, no va ser l’equip de govern que hi havia en el seu moment que va anar als jutjats, va ser al revés.

El que no es pot dir és que no hi havia voluntat transaccional, si que hi havia, però si a un al porten al jutjat.

**Grup Municipal d’ERC**

**Sr. Àngel Soteras Largo.** Sense cap ànim d’alimentar cap crispació, des d’ERC reivindiquem i no renunciem en cap cas a prendre les nostres decisions, recordar per enèsima vegada i les que calguin, que els tècnics tenen la seva feina, acompanyar-nos, assessorar-nos, formar-nos, informar-nos i tenen la seva responsabilitat, però després la responsabilitat de les nostres decisions és nostre, siguin encertades, siguin equivocades, siguin amb informe favorable o amb informe negatiu, per tant tenim tot el dret de prendre decisions amb informe negatiu o no, després ja assumirem les conseqüències que hi hagin, és la nostre feina, per això ens han triat per prendre decisions. Això de sortida i per qualsevol altre, aquí tots ho hem fet, prendre decisions amb l’informe negatiu perquè ens ha semblat que era just i ho hem pres responsablement, quan dic tots és que som tots, de forma consensuada i pactada, no li trobo cap problema, si no fos així, no se, pleguem tots.

Tornant al paper de les comissions informatives i dels plens, insisteix la situació és la mateixa, a les informatives si no volem dir que és un àmbit de decisió i d’harmonia, i que és un àmbit formal, doncs també com a àmbit formal pren la decisió d’elevar al ple la decisió que surti, no la decisió que arriba a la comissió informativa, sinó la que surti d’ella, si ens posem tant legalistes, doncs la idea és aquesta.

S’arriba a una proposta d’acord a les comissions informatives i fruit de la discussió, de l’intercanvi d’opinions, de l’aportació de millores, el que vulguem, en surt una, que evidentment no és la mateixa com és el cas que parlem, amb diferencies substancials com serà en la majoria dels casos, com ha de ser, perquè altra cosa seria que únicament hagués tècnics, o que únicament hagués equip de govern, i que per tant no s’ acceptes rés que la proposta que presenti l’equip de govern que automàticament serà la que es portarà al ple, la qual cosa comportarà que sigui una “camama “,seria un tràmit

I torna més enllà de tots els altres problemes de contingut, en els que no pensa tornar a referir-se, creu que si arribem a un acord i sortir el més harmònics possibles, però més enllà d’això, fa molts anys que soc regidor i sé, o intento saber que comporta això, entre altres coses comporta prendre decisions encertades o no, amb informes favorables o no, no penso pas renunciar, ni penso sentir-me culpable per prendre decisions amb informes contraris, em sentiria culpable sinó me’ls llegís, si no intentes millorar-los, valorar-los, com ha sigut aquest cas però si desprès de tots els esforços crec que he de prendre una decisió contraria, la continuaré prenen

Espero que tots els meus companys, tant de govern com d’oposició, també ho facin.

**Grup Municipal de VdC-CUP**

**Sr. alcalde Aleix Auber Álvarez.** En aquest cas totes les parts han dit el que creien necessari, crec que molt satisfactòriament, les posicions han quedat més que clares, també ratifico el que el company Sr. Àngel Soteras ha comentat i passaríem a la votació d’aquest punt.

Seguidament es proposa al ple de la corporació.

Primer.- aprovar el conveni transaccional entre l’Ajuntament de Capellades i la funcionària Sra. Montserrat Sorolla Rumí en els termes que consten en el conveni transcrit en aquest acord.

Segon.- Notificar aquest acord a la Sra. Montserrat Sorolla Rumí, amb indicació dels recursos que es poden interposar en contra.

Tercer.-Donar compte d’aquest acord al servei d’Intervenció i al Departament de Personal per l’execució del present acord.

Passat a votació el conveni transaccional entre l’Ajuntament de Capellades i la funcionària Sra. Montserrat Sorolla Rumí resta aprovat per la unanimitat dels/les tretze regidors/es assistents al Ple, dels tretze que componen de dret aquesta corporació.

1. **APROVACIÓ CONVENI TRANSACCIONAL ENTRE L’AJUNTAMENT DE CAPELLADES I LA FUNCIONÀRIA SRA. EVA MONTEAGUDO HIDALGO.**

**Conveni Sra. Eva Monteagudo Hidalgo**

 *Capellades, a 11 de desembre de 2015.*

*D'una banda, el Sr. Aleix Auber Àlvarez, amb DNI núm. 47 100 620-R que actua en la seva condició d'Alcalde de l'Excel·lentíssim Ajuntament de Capellades, assistit per la Sra. Milagros de Legorburu i Martorell, Secretària de la Corporació, com a assessora del Consistori i fedatària deis seus actes i acords,*

 *D'altra banda,*

*La Sra. Eva Monteagudo Hidalgo, amb el DNI núm. 79.276.732-X, amb domicili al C/ del Carme, núm. 5, de Capellades.*

***INTERVENEN***

*L'Alcalde, en ús de les competències previstes a l'art. 53.1 apartat i) del Decret Legislatiu 2/2003 de 28 d'abril pel qual s'aprova el Text refós de la Llei municipal de règim local de Catalunya.*

*La senyora Eva Monteagudo Hidalgo en nom i interès propi, en la seva qualitat de funcionària de carrera de l'Ajuntament de Capellades.*

*Reconeixent-se recíprocament ambdues parts la capacitat jurídica necessària per a l'atorgament d'aquest conveni transaccional i per a obligar-se en virtut del mateix, en el seu mèrit*

***EXPOSEN***

***I.-*** *Que en data 18 de desembre de 2013 la senyora Eva Monteagudo Hidalgo i va interposar recurs contenciós administratiu contra l'Ajuntament de Capellades, el qual es va tramitar davant del Jutjat del Contenciós Administratiu núm. 13 de Barcelona com a Procediment Abreujat núm. 510/2013.*

***II.-*** *La pretensió formulada per la Sra. Eva Monteagudo Hidalgo, era que li fos reconegut el dret a percebre un complement retributiu mensual de 231'80 Euros per les funcions de superior categoria que havia vingut realitzant en el si del Departament d'Intervenció de l'Ajuntament des de fa més de 5 anys i fins al dia d'avui.*

***III.-*** *Actualment, aquest contenciós es troba en seu d'apel·lació, tramitant-se davant la Sala Contenciosa Administrativa del Tribunal Superior de Justícia de Catalunya, com a recurs núm. 224/2015.*

***IV.****- Que ambdues parts s'han reunit en diverses ocasions amb la finalitat d'arribar a un acord satisfactori que permeti posar punt i final de manera definitiva a la controvèrsia descrita i a la litigiositat que se n'ha derivat, motiu pel qual, i fruit de les mateixes, atorguen aquest* ***ACORD TRANSACCIONAL****, amb subjecció al següents*

***PACTES***

***PRIMER.-*** *La senyora Eva Monteagudo Hidalgo percebrà, en concepte retributiu de complement específic, i per les tasques a desenvolupar en el lloc de treball que ocupi en el si de l'Ajuntament, un import addicional de 231'80 Euros mensuals per 14 pagues anuals.*

***SEGON.-*** *En virtut d'aquest increment salarial, la senyora Eva Monteagudo Hidalgo passarà a percebre una retribució íntegra bruta mensual de 1.569,49 Euros.*

***TERCER.****- Que la primera nòmina regularitzada de les Sra. Eva Monteagudo Hidalgo en els termes del present acord serà la corresponent al mes de gener de 2016.*

***QUART.-*** *Que a causa d'aquesta regularització retributiva la senyora Eva Monteagudo Hidalgo té dret a percebre els corresponents endarreriments des del dia 15 de febrer de 2013 i fins a la data en que rebi el primer salari actualitzat conforme a allò establert en el pacte anterior, els quals es calcularan així mateix a raó de 231'80 Euros mensuals per 14 pagues anuals.*

*Així mateix, l'Ajuntament s'obliga a complir les obligacions de Seguretat Social derivades de l'abonament retroactiu d'aquestes quanties en concepte de salari.*

***CINQUÈ.-*** *Que l'Ajuntament s'obliga a abonar íntegrament els endarreriments del Pacte Quart en dos únics pagaments, que es faran efectius no més tard, el primer d'ells, del 31 de gener de 2016 i, el segon, del 30 de juny de 2016.*

***SISÈ.-*** *Que l'eficàcia del present acord queda en tot cas supeditada a la ratificació per part del Ple.*

***SETÈ.-*** *Que amb motiu de la signatura d'aquest acord, la Sra. Eva Monteagudo s’obliga a desistir del recurs d’apel·lació núm.224/2015*

***VUITÈ.****- Amb l'efectiva percepció de les quanties en concepte d'endarreriments salarials a què es refereix el present acord, la Sra. Eva Monteagudo Hidalgo no tindrà res més a reclamar per cap més concepte.*

*I, perquè així consti, en prova de conformitat i promesa de fidel acompliment ho signen les parts per triplicat i a un sol efecte a la població i data esmentades a l’encapçalament.*

*Aleix Auber Álvarez Eva Monteagudo Hidalgo*

*Alcalde-president*

*Milagros de Legorburu i Martorell*

*Secretària*

**Grup Municipal de VdC-CUP**

**Sr. Aleix Auber Álvarez.** Manifesta que per no repetir el que s’ha dit a l’anterior punt, li agradaria dir que la única diferència entre un conveni i l’altre, per això s’han proposat separadament i perquè ningú fes una mala interpretació d’aquest conveni, el redactat de la clàusula vuitena és diferent entre un conveni i l’altre.

En el conveni de la Sra. Montserrat Sorolla Rumí es reconeixen els pagaments processals de les costes del judici, però a la clàusula vuitena del conveni de la Sra. Eva Monteagudo Hidalgo consta textualment: “*VUITÈ.- Amb l'efectiva percepció de les quanties en concepte d'endarreriments salarials a què es refereix el present acord, la Sra. Eva Monteagudo Hidalgo no tindrà res més a reclamar per cap més concepte.”*

En un principi es va considerar que per fer un conveni més àgil, més funcional és redactava un conveni conjunt per les dos treballadores, però havia una clàusula, podia comportar interpretacions diverses, en definitiva el que diferència un conveni de l’altre és la clàusula vuitena d’ambdós convenis.

Seguidament es proposa al ple de la corporació.

Primer.- aprovar el conveni transaccional entre l’Ajuntament de Capellades i la funcionària Sra. Eva Monteagudo Hidalgo en els termes que consten en el conveni transcrit en aquest acord.

Segon.- Notificar aquest acord a la Sra. Eva Monteagudo Hidalgo, amb indicació dels recursos que es poden interposar en contra.

Tercer.-Donar compte d’aquest acord al servei d’Intervenció i al Departament de Personal per l’execució del present acord.

Passat a votació el conveni transaccional entre l’Ajuntament de Capellades i la funcionària Sra. Eva Monteagudo Hidalgo resta aprovat per la unanimitat dels/les tretze regidors/es assistents al Ple, dels tretze que componen de dret aquesta corporació.

1. **APROVACIÓ MODIFICACIÓ DE CRÈDITS EXP. NÚM. 10/2015.**

##### PROPOSTA D’ACORD

*APROVACIÓ INICIAL DE L’EXPEDIENT DE MODIFICACIÓ DE CRÈDIT NÚM. 10/2015*

*Vist l'expedient de modificació de crèdits número 10/2015 elaborat pels serveis municipals.*

*Vist els informes de Secretaria i Intervenció.*

*Vist l’article 32 i la disposició addicional sexta de la Llei Orgànica 2/2012 d’Estabilitat Pressupostaria i Sostenibilitat .*

*Vist allò que disposen els article 177 i 179 i concordants del Real Decret Legislatiu 2/2004, de 5 de març, pel qual s’aprova el text refós de la Llei Reguladora de les Hisendes Locals, es proposa al Ple l'adopció del següent acord:*

*1er.- Els Suplements i habilitacions que s'acorden són els següents, tenint en compte que  les partides 2310/2500, 9200/22299 i 9200/22198 estan considerades com extrajudicial, ja que provenen d’exercicis anteriors:*

|  |  |  |  |  |
| --- | --- | --- | --- | --- |
| *Partida* | *Concepte* | *Prev. Inicial* | *Modificació* | *Prev.definitiva* |
|  |  |  |  |  |
| *9310/16200* | *Formació personal*  | *210,00* | *200,00* | *410,00* |
| *2310/22699* | *Despeses diverses serv.socials* | *0,00* | *1.000,00* | *1.000,00* |
| *2310/25000* | *Consell Comarcal serv.socials (extraj.)* | *41.200,00* | *22.451,00* | *63.651,00* |
| *3200/22601* | *Atencions protocol·làries E.bressol* | *0,00* | *300,00* | *300,00* |
| *4910/22112* | *Plaques i lector Ràdio* | *0,00* | *300,00* | *300,00* |
| *9200/22299* | *Telefónica deute 2013 (extrajudicial)* | *0,00* | *4.655,45* | *4.655,45* |
| *9200/22198* | *Factures claus (extrajudicial)* | *0,00* | *59,49* | *59,49* |
| *0110/31000* | *Interessos SWAP* | *67.154,00* | *9.700,00* | *76.854,00* |
| *2310/48022* | *Beques menjador i llibres digitals* | *6.620,25* | *2.000,00* | *8.620,25* |
| *3340/48003* | *Aventura't a l'hivern* | *1.500,00* | *1.500,00* | *3.000,00* |
| *3340/48007* | *Trobada gegantera* | *2.500,00* | *1.000,00* | *3.500,00* |
| *1330/62100* | *Bandes reductores c/ Carme* | *0,00* | *1.500,00* | *1.500,00* |
| *3423/62200* | *Estructures camp futbol* | *0,00* | *4.000,00* | *4.000,00* |
| *1330/62300* | *Senyalització viaria* | *20.450,00* | *2.000,00* | *22.450,00* |
| *3340/62300* | *Adquisició material divers Cal Ponet* | *432,00* | *1.200,00* | *1.632,00* |
| *3340/63201* | *Cortines ignifugues i altres La Lliga*  | *113.023,00* | *2.750,00* | *115.773,00* |
| *1300/63600* | *Adquisició material Policia* | *0,00* | *2.840,00* | *2.840,00* |
| *0110/91300* | *Amortitzacions* | *373.827,00* | *2.600,00* | *376.427,00* |
|  |  |  | *60.055,94* |  |

*2on.- Respecte a l'estat d'ingressos, els conceptes del Pressupost d'ingressos quedaran de la següent manera:*

|  |  |  |  |  |
| --- | --- | --- | --- | --- |
| *Concepte* | *Denominació* | *Prev. Inicial* | *Modificació* | *Prev. definitiva* |
| *46103* | *Dipt. Aventura't a l'hivern* | *0,00* | *1.500,00* | *1.500,00* |
| *46105* | *Diputació despeses corrents* | *0,00* | *19.475,90* | *19.475,90* |
| *46106* | *Diputació, Trobada gegantera* | *0,00* | *1.000,00* | *1.000,00* |
| *87000* | *Romanent tresoreria 2014* | *234.040,40* | *38.080,04* |  |
|  |  |  | *60.055,94* |  |

*3er.- Sotmetre aquest expedient de modificació de crèdits a informació pública pel termini de QUINZE DIES HÀBILS previ anunci en el B.OP. i en el Tauler d'Anuncis d'aquesta Casa Consistorial, i un cop transcorregut el termini, cas de no presentar-se cap reclamació contra el mateix, es considerarà aprovat definitivament. Tot això de conformitat al que preveuen els articles 169-1, i 177-2 del Real Decret Legislatiu 2/2004, de 5 de març.*

 *No obstant, el Ple de la Corporació acordarà allò que estimi més pertinent.*

 *CAPELLADES, 14 de desembre de 2015.*

 *L’ALCALDE,*

 *Aleix Auber Álvarez*

**INTERVENCIONS**

**Grup Municipal de CiU**

**Sr. Marcel·lí Martorell Font.-** Tenim un dubte respecte a la Trobada Gegantera, havia una previsió de 2.500 €, després una modificació de 100 €, per tant pujar a 3500 €, aquests 1.000 € són a més a més dels 1.000 € de la Diputació, al final són 3.500 € més 1.000 € ?, o 3.500 € i prou?.

**Grup Municipal d’ERC**

**Sr. Àngel Soteras Largo.-** Si recordeu, l’Ajuntament feia una aportació de 2.500 € i la resta de finançament s’intentava aconseguir amb finançament extern de la Generalitat de Catalunya i de la Diputació de Barcelona, en el seu moment es produeix un canvi de govern i es van pactar una sèrie d’accions amb la Diputació de Barcelona i la Generalitat de Catalunya que després no van ser per les quantitats que s’havia previst la qual la cosa és quedava amb un decalatge considerable, comptaven amb menys diners dels que s’havien previst inicialment.

D’acord amb el criteri de l’equip de govern, i crec que amb bon criteri, com que van comptar amb menys diners van fer menys despesa.

Llavors la Generalitat, en el seu moment, com vam justificar menys despesa els hi va aplicar un prorrateig a la baixa.

Tot això es va explicar en el canvi de govern que estaven en aquesta situació i com a regidor responsable d’aquest tema vaig anar a Diputació i a la Generalitat.

La Diputació els va dir que no podien subvencionar la mateixa subvenció, llavors l’Ajuntament va sol·licitar una subvenció de 1.000 €, que no són més sinó les despeses que s’havien gastat a través de la bestreta concedida per l’Ajuntament a l’espera de rebre les subvencions.

**Passada a votació** la modificació de crèdits expedient 10/2015**:**

Vots a favor Srs.:

- Grup Municipal de Vila de Capellades – Candidatura d’Unitat Popular – Poble Actiu (VdC-CUP-PA): Aleix Auber Álvarez; Susana Moreno Blanco; Adela Morera Rodríguez, Sergio Pérez Castillo .

- Grup Municipal d’Esquerra Republicana de Catalunya – Acord Municipal (ERC-AM): Àngel Soteras Largo, Salvador Vives Alari, Jaume Solé Carol.

- Grup Municipal de Convergència i Unió (CIU): Marcel·lí Martorell Font, Eduard Iglesias Torres, Susana Olivares Barrera, Elisabet Serret Sanvicente.

Vots en contra Srs.:

 ---

S’abstenen Srs.:

- Grup Municipal del Partit dels Socialistes de Catalunya – Candidatura de Progrés (PSC-CP): Aarón Alcázar Gutiérrez, Carles Cuerva Claver.

1. **APROVACIÓ INICIAL DEL REGLAMENT DEL CONSELL MUNICIPAL D’ACCESSIBILITAT DE CAPELLADES.**

***REGLAMENT DEL CONSELL MUNICIPAL D’ACCESSIBILITAT DE CAPELLADES***

***Preàmbul***

*El sistema democràtic tant sols s’entén si es fa factible la participació real dels ciutadans en les qüestions públiques. Aquest fet implica una política compromesa amb tots els ciutadans, un sistema en el que s’aconsegueixi que allò que és públic estigui cada cop més a prop dels ciutadans i de les associacions mitjançant les quals puguin fer arribar les seves opinions, suggeriments, posicionaments, i crítiques a la Institució Municipal.*

*És amb aquest esperit que des de l’Ajuntament de Capellades es vol establir un projecte polític global de participació. Un projecte en el que la suma de tots els seus elements faci realitat l’objectiu de la democràcia participativa.*

*Des de l’Ajuntament entenem l’associacionisme com el primer marc de referència on els ciutadans s’ajunten de forma voluntària per vehiculitzar les seves inquietuds de caràcter social, lúdic, polític, cultural, assistencial, preventiu, etc., i en aquest sentit creiem que el contacte directe amb el ciutadà i els agents socials, junt amb totes les entitats públiques i privades el que, d’una forma més global, intenta donar resposta al conjunt dels problemes de la societat per arribar a nous paràmetres de convivència, progrés social, i anticipació envers la problemàtica emergent.*

*Els consells de participació són una de les respostes per a la participació individual i col·lectiva de la ciutadania en la vida política, econòmica, social i cultural. I diem cultural perquè la riquesa de la seva representació és un bon instrument per generar normes de coneixement i de cooperació, així com introduir temes de reflexió; d’aquesta manera s’aporten crítiques, propostes i alternatives que ajuden a enriquir les línies i programes municipals de treball.*

*El reconeixement a la tasca que esta duent a terme l’Ajuntament per facilitar l’estudi i definició d’accions concretes per millorar la qualitat de vida de les persones amb qualsevol tipus de discapacitats, així com per avaluar les accions per realitzar i les ja realitzades, aconsella iniciar la posada en marxa del Consell d’Accessibilitat (el Consell, d’ara en endavant), una eina de participació que es configura amb la voluntat política d’integrar la col·laboració de totes les institucions i entitats de Capellades i d’altre entitats i institucions implicades en el món de les discapacitats sota la supervisió de l’Àrea de Benestar Social de l’Ajuntament de Capellades; l’indret on, amb la col·laboració dels seus integrants, la seva opinió crítica, la voluntarietat, el treball i la seva reflexió quotidiana de la realitat que ens envolta, permeti aconseguir l’objectiu de fer la ciutat entre tots.*

*L’article 6 del text refós aprovat pel Decret legislatiu 17/1994, de 16 de novembre, pel qual s’aprova la refosa de les lleis 12/1983, de 14 de juliol, 26/1985, de 27 de desembre, i 4/1994, de 20 d’abril. En matèria d’assistència i serveis socials, contempla com a principi rector en l’àmbit dels serveis socials el de la participació, i encomana als poders públics la seva promoció.*

***Article 1***

***Definició***

*El Consell Municipal d’Accessibilitat de Capellades es crea l’empara dels articles 25.2.m) de la Ley 7 / 1985, de Bases del Regimen Local, i dels articles 62, 63,i 66.3.a) b) d) m) del Decret Legislatiu 2 / 2003 de 28 d’abril, Text Refós de la Llei Municipal i de Règim Local de Catalunya.*

*El Consell Municipal d’Accessibilitat de Capellades és l’òrgan on les diferents entitats i persones implicades en el món de la accessibilitat, deambulació i ergonomia poden proposar, estudiar o definir accions concretes per millorar i impulsar la col·laboració i entesa entre les entitats de la Vila, recollint les inquietuds ciutadanes, així com per facilitar el debat i la elaboració de propostes per tal que puguin esdevenir-ne projectes realitzables; també serà l’espai on s’avaluaran les accions per realitzar i les ja realitzades.*

*En cap cas la pertinença al Consell serà lucrativa o retribuïda.*

*Tant mateix, el Consell, en cap cas, substituirà o obstaculitzarà l’exercici de les competències que les lleis atribueixen al Òrgans municipals de Decisió.*

***Article 2***

***Seu***

*El Consell Social de Capellades té la seva seu a l’Àrea de Benestar Social i Sanitat de l’Ajuntament de Capellades, carrer Pilar núm.2 de Capellades.*

***Article 3***

***Principis generals***

*El Consell de d’Accessibilitat de Capellades pretén assolir diversos objectius, uns que milloraran la qualitat de vida de totes les persones amb discapacitats i altres de caire sensibilitzador per a la població en general.*

***Article 4***

***Objecte***

*Per tal d’assolir els seus principis generals, el Consell tindrà especial cura en els següents objectius:*

*1) Sensibilitzar l’opinió pública sobre el dret de les persones discapacitades a gaudir plena i equitativament dels seus drets.*

*2) Fomentar la reflexió i el debat sobre les mesures necessàries per a promoure la igualtat d’oportunitats de les persones discapacitades.*

*3) Intercanviar experiències sobre bones pràctiques i estratègies d’eficàcia.*

*4) Reforçar la col·laboració entre totes les entitats participants.*

*5) Millorar la comunicació sobre la discapacitat i promocionar la imatge positiva d’aquestes persones.*

*6) Treballar per afavorir la mobilitat.*

*7) Aportat propostes de millora per l’accessibilitat del poble en tots els àmbits.*

*8) Vetllar per l’execució dels acords.*

***Article 5***

***Funcions del Consell***

*Les funcions del Consell són:*

*1) Informar la memòria anual de les activitats realitzades durant l’any en curs, que contindrà l’avaluació dels resultats.*

*2) Informar anualment la programació de les activitats generals per l’any següent, com també els avantprojectes dels pressupostos d’activitats de l’equipament la programació, proposant noves activitats i analitzant les que es desenvolupen.*

*3) Rebre informació periòdica de la marxa general de l’assoliment dels principis i objectius, fent el seguiment i la coordinació de les activitats que es desenvolupin.*

*4) Conèixer l’estat econòmic de les inversions que es realitzin a tals fins.*

*5) Elaborar propostes de millora, així com l’aplicació i avaluació dels plans de millora sobre els indicadors de qualitat.*

*6) Proposar i informar sobre les modificacions del reglament de regim intern.*

***Article 6***

***Composició del Consell***

*El Consell d’Accessibilitat tindrà la composició següent:*

*Ajuntament:*

*L’alcalde, President del Consell.*

*El Regidor de Benestar Social i Sanitat, vice-president del Consell, en qui*

*l’Alcalde podrà delegar la presidència.*

*El Regidor d’Hisenda i Serveis Centrals, Vocal*

*Un Arquitecte Municipal /*

*Un Treballador Social de l’Ajuntament, Secretari del consell*

*Un representant de cada un dels grups municipals que no estiguin a govern.*

*Entitats:*

*Un representant de cada de les Entitat de Capellades,*

|  |
| --- |
| *Abric Romaní-Parc Prehistòric de Capellades* |
| *AMPA CEIP Marquès de la Pobla* |
| *AMPA Col·legi Mare del Diví Pastor* |
| *AMPA IES Molí de la Vila* |
| *AMPA Llar d'Infants Vailets* |
| *Associació de Comerç i Serveis* |
| *Associació de Pensionistes i Jubilats* |
| *Col·legi Mare del Diví Pastor* |
| *Escola Marquès de la Pobla* |
| *IES Molí de la Vila* |
| *Llar d'Infants Vailets* |
| *Museu Molí Paperer de Capellades* |
| *Parròquia de Santa Maria* |
| *Residència de Capellades* |
| *Societat La Lliga* |

*I aquells altres que, amb els mateixos objectius que el Consell, es vagin creant en el decurs del temps.*

*Tècnics:*

*El President del Consell, a iniciativa pròpia o a petició del propi Consell, pel bon funcionament de les seves sessions, podrà convidar a Regidors, tècnics, o qualsevulla altra persona que consideri adient per informar sobre un o més temes inclosos en l’ordre del dia, que participaran a les sessions del Consell, amb veu però sense vot.*

*Coordinador:*

*Des de l’Àrea de Benestar Social i Sanitat nomenarà una persona que serà la coordinadora del Consell d’Accessibilitat, i que dinamitzarà, moderarà i coordinarà les sessions del Consell; també farà d’enllaç amb el consistori.*

*Comissions de treball:*

*El Consell d’Accessibilitat podrà tenir subcomissions de treball, si s’estima pertinent, que elevaran les seves ponències al Consell.*

***Article 7***

***Designació dels representants de les Entitats***

*La designació dels representants de les entitats la formularan les pròpies Entitats en el seu sí i d’entre els seus membres, i durada en el càrrec d’aquests representants serà aquella que estableixin les pròpies Entitats.*

***Article 8***

***Organització***

*El Consell queda estructurat pels òrgans de govern següents: President, Vicepresident i Plenari.*

*El President:*

*1. L’Alcalde, mitjançant Decret, podrà nomenar o separar lliurament el regidor que haurà d’exercir la presidència.*

*2. Són funcions del president:*

*a) Convocar, presidir, suspendre i aixecar les sessions, moderar els debats i dirimir els empats amb vot de qualitat.*

*b) Actuar com a portaveu del Consell.*

*c) Fixar l’ordre del dia.*

*d) Vetllar per l’execució dels acords que s’hagin pres.*

*e) Autoritzar l’assistència al Plenari i a les comissions de treball de persones de reconeguda vàlua o coneixements específics, quan el tractament d’un tema concret ho faci aconsellable. Aquestes persones tindran veu però no vot.*

*f) Trametre els informes i les propostes del Consell a la resta dels òrgans municipals.*

*g) Decidir la creació, els objectius i les finalitats de les Comissions de treball d’acord amb el Plenari.*

*El Vice-president:*

*1. Serà nomenat per l’Alcalde.*

*2. Seran funcions del Vice-president substituir al President, amb tots els seus drets i deures.*

*El Secretari:*

*Ho serà el Treballador Social de l’Ajuntament, membre del Consell.*

*Les seves funcions són:*

*1. Assistir amb veu però sense vot.*

*2. Estendre les actes de les reunions i custodiar la documentació del Consell.*

*3. Certificar acord amb el vist-i-plau del President.*

*4. Vetllar perquè les trameses de documentació arribin oportunament.*

*5. Convocar el Consell per ordre del President.*

***Article 9***

***Plenari***

*El Consell tindrà com a únic òrgan decisori el Plenari.*

*Integraran el Plenari la totalitat dels seus membres, sota la presidència de l’Alcalde o regidor en qui delegui.*

*El càrrec de membre del Consell no serà retribuït.*

*Són funcions del Plenari:*

*1. Ser consultat i debatre sobre l’actuació municipal en l’àrea de la política de solidaritat municipal.*

*2. Aprovar la memòria anual elaborada pel secretari.*

*3. Demanar informació i documentació sobre qualsevol matèria o intervenció que afecti el camp d’actuació el Consell.*

*4. Elevar informes i propostes a l’Ajuntament de la vila sobre qüestions relacionades amb les seves competències.*

*5. Elaborar totes les planificacions, actuacions i informes que siguin demanats per l’Ajuntament.*

*6. Donar compte de les incorporacions, amb veu i sense vot, de persones a títol individual i que hagin presentat la seva sol·licitud d’incorporació al Consell pel registre general de l’Ajuntament.*

*7. Donar compte de la incorporació amb veu i sense vot, dels representants d’aquelles entitats de la vila, les quals en els seus estatuts no tinguin com a objectius la solidaritat, la cooperació al desenvolupament i la cultura de la pau i que hagin presentat la seva sol·licitud d’incorporació al Consell pel registre general de l’Ajuntament.*

***Article 10***

***Sessions del Ple del Consell***

*Les sessions del Consell seran ordinàries i extraordinàries. En la primera reunió del Consell s’elaborarà un calendari de sessions ordinàries, amb una periodicitat tri mensual o les que es considerin adequades segons les necessitats*

*Un cop conclosa la reunió ordinària, i abans del seu tancament, previ acord adoptat per la majoria absoluta dels membres del Consell, per la via d’urgència, es podran incloure nous punts a l’ordre del dia.*

***Article 11***

***Convocatòria***

*1. Amb vint dies d’antelació, el President notificarà als membres del Consell la data de celebració de la reunió corresponent, amb la relació d’afers a tractar.*

*2. Els membres del Consell disposaran de deu dies hàbils per proposar i fer arribar a la Presidència altres afers que tractar, així com altres qüestions que estimin adients.*

*3. La convocatòria per a les sessions ordinàries l’ordenarà, lliurament, el President, i es farà amb una antelació mínima de quinze dies. Anirà acompanyada de l’ordre del dia i, si s’escau, de la documentació pertinent.*

*4. Per a les sessions extraordinàries l’antelació mínima serà de 2 dies i podran fer-se a iniciativa del President o per sol·licitud d’una tercera part del membres del Consell. Anirà acompanyada de l’ordre del dia i, si s’escau, de la documentació pertinent. En les sessions extraordinàries no es podran incloure nous punts de l’ordre del dia.*

*5. El terminis es comptaran sempre en dies hàbils. A aquests efectes no seran hàbils els dies festius estatals, festius autonòmics, i festius locals de Capellades.*

*Tampoc es consideraran hàbils els dissabtes.*

***Article 12***

***Constitució***

*El Consell quedarà vàlidament constituït quan estigui present, en primera convocatòria la meitat més un dels seus membres, i en segona convocatòria, al cap de mitja hora més tard, quan estigui present tres dels seus membres. Sempre i en tot cas, serà necessària la presència del President i del Secretari.*

*Quedarà vàlidament constituït el Consell, quan, malgrat no s’hagin acomplert els requisits de la convocatòria, estiguin reunits tots els seus membres, i així ho acordin per unanimitat.*

***Article 13***

***Règim***

*Totes les sessions estaran presidides pel president assistit del Secretari, o persona en qui delegui.*

*El President es qui obra i tanca la sessió, i atorga i retira el torn de paraula.*

*L’ordre del dia s’iniciarà amb la lectura i aprovació, si s’escau, de l’acta de la sessió anterior.*

*Llegida la proposta per part del Secretari, el President obrirà el torn de paraules, invitant a un dels membres a que defensi la proposta. Efectuada la defensa, invitarà a formular la oposició mitjançant contestació a la mateixa. Per si han sorgit noves circumstancies que poden incidir en la resolució invitarà a formular molt breument, i de forma respectiva, rèplica i duplica, passant l’afer immediatament a votació.*

***Article 14***

***Votació***

*La norma general serà la de l’adopció d’acords per consens. Cas de no arribar-s’hi, es procedirà a la votació.*

*Les votacions seran ordinàries i secretes.*

*Les votacions ordinàries s’efectuaran a mà alçada. Les secretes s’efectuaran mitjançant papereta que serà dipositada dins d’una urna.*

*Per que una votació tingui caràcter de secreta, caldrà que ho sol·liciti tant sols un dels membres dels assistents a la reunió.*

*No serà possible la delegació de vot.*

*Els acords s’adoptaran per majoria simple, essent el vot del president de qualitat en cas d’empat.*

*Atès el caràcter participatiu del Consell es potenciarà el diàleg i el debat i es mirarà d’arribar a decisions consensuades. No obstant això, en cas de desacord, junt amb la decisió majoritària es faran constar també aquelles altres que discrepin de la primera, indicant en tot cas qui recolza cada una d’elles, de cara a que els òrgans decisoris de l’Ajuntament puguin tenir el màxim nombre d’opinions, i la participació de les diverses corrents ciutadanes sigui plena. En aquest sentit, les opinions, treballs, propostes o estudis elaborats pel Consell que facin referència directa a punts sobre els que s’hagi de pronunciar els Òrgans de Govern de l’Ajuntament, seran inclosos en l’expedient corresponent. En el cas d’haver-hi divisió d’opinions, aquestes quedaran reflectides en l’acta, i la Presidència explicarà, quan calgui, les diferents posicions, i manifestarà el suport que hagi obtingut cadascuna d’elles.*

*El Secretari aixecarà l’acta de cada sessió, que es redactarà de conformitat amb allò que, al respecte, es disposa en els articles 109 i 110 del ROF. En la mateixa figuraran els acords i conclusions adoptades, així com les incidències que siguin procedents per reflectir fidelment la sessió, tals com les intervencions que facin que es modifiquin les propostes presentades.*

*Una còpia de la mateixa serà tramesa a l’Ajuntament, així com a cada membre del Consell.*

*Les actes són documents públics.*

***Article 15***

***Comissions de treball***

*Per a l’estudi, de temes puntuals i concrets relacionats amb els objectius del Consell, es podran constituir comissions de treball específiques.*

*La creació d’aquestes Comissions correspon al President del Consell i es constituiran a proposta del Plenari.*

*En formaran part els representants de les entitats o persones que tinguin competència en els objectius propis de la comissió.*

*Estaran presidides pel President del Consell i comptaran amb la presència d’un representant municipal.*

*Actuarà com a secretari de la comissió el secretari del Consell.*

***Disposició addicional***

*Aquest Consell es pot dissoldre a instància del Ple Municipal.*

***Disposició final primera***

*El Consell Municipal, en tot allò que no es trobi expressament previst en els acords de la seva creació i establiment en el present Reglament, es regirà i s’estarà a allò que es disposa en la Llei de Règim Jurídic de les Administracions Públiques i del Procediment administratiu comú, així com en el Decret Legislatiu 2/2003 de 28 d’abril, pel qual s’aprova el text refós de la Llei Municipal i de Règim Local de Catalunya (TRLMRL) i la Llei 7/1985 de 2 d’abril, reguladora de les bases de règim local (LRBRL) l’altre legislació d’aplicació, correlativa, corresponent i concordant, pel què fa al règim d’organització, funcionament i règim jurídic dels seus òrgans.*

***Disposició final segona***

*Aquest Reglament entrarà en vigor quinze dies després de la seva publicació íntegra al Butlletí Oficial de la Província i el Diari Oficial de la Generalitat de Catalunya.*

**INTERVENCIONS**

**Sr. Salvador Vives,**

Amb l’objectiu de millorar la vida de les persones incapacitades proposem fer un reglament obert a tècnics i a totes les entitats de Capellades.

El principis bàsics que es persegueixen amb la proposta d’acord del Reglament del consell municipal d’accessibilitat de Capellades són:

1) Sensibilitzar l’opinió pública sobre el dret de les persones discapacitades a gaudir plena i equitativament dels seus drets.

2) Fomentar la reflexió i el debat sobre les mesures necessàries per a promoure la igualtat d’oportunitats de les persones discapacitades.

3) Intercanviar experiències sobre bones pràctiques i estratègies d’eficàcia.

4) Reforçar la col·laboració entre totes les entitats participants.

5) Millorar la comunicació sobre la discapacitat i promocionar la imatge positiva d’aquestes persones.

6) Treballar per afavorir la mobilitat.

7) Aportat propostes de millora per l’accessibilitat del poble en tots els àmbits.

8) Vetllar per l’execució dels acords.

Aquest consell participatiu ens permetrà la participació conjunta de les associacions de Capellades, dels nostres tècnics de l’ajuntament, del propi ajuntament perquè conjuntament puguem millorar l’accessibilitat d’aquelles persones incapacitades mitjançant estudis, propostes suggeriments i opinions que ens permetin respondre al conjunt de problemes socials que se’ns pugui plantejar davant d’aquesta problemàtica.

Aquesta és la idea que vol portar a terme l’equip de govern.

**GRUP MUNICIPAL DE CIU**

**Sr. Marcel·lí Martorell Font,** els regidors participaran en aquest Consell?

**Sr. Salvador Vives,** es convidarà a formar part d’aquest consell a aquelles persones que tinguin interès i coneixements respecte a aquesta problemàtica.

**Sr. Marcel·lí Martorell Font,** considero que aquesta iniciativa és positiva per millorar l’ accessibilitat de les persones amb problemes de mobilitat als espais públics.

Únicament recordar que l’ajuntament durant aquests últims anys s’ha treballat molt en per millorar la falta d’accessibilitat, en voreres, edificis públics....

**GRUP MUNICIPAL DEL PSC**

**Sr.Aaron Alcazar Gutierrez,** ens sumem a aquesta iniciativa, aquest pot ser un bon punt de partida per millorar l’accessibilitat als espais públics de les persones que pateixen alguna discapacitat i felicitem a l’equip de govern per aquesta iniciativa.

Seguidament, el Sr. alcalde proposa al ple de la corporació l’adopció del següent acord:

Primer.- Aprovar inicialment el Reglamentdel consell municipal d’accessibilitat de Capellades.

Segon.- Sotmetre’l a informació publica durant un termini de trenta dies hàbils a comptar de l'endemà de la ultima publicació d'aquest edicte al *Butlletí Oficial de la Província de Barcelona*, o al Diari Oficial de la Generalitat de Catalunya, o al Diari la Veu de l'Anoia; i al tauler d'edictes municipal, tauler d'edictes de la Seu electrònica de l'Ajuntament de Capellades (www.capellades.cat), perquè les persones interessades puguin examinar l'expedient, a la Secretaria de l'Ajuntament de Capellades (C/Ramon Godó, núm. 9) i fer les al·legacions, reclamacions i suggeriments, que es creguin convenients.

Si no s'hi presenta cap reclamació, al·legació o suggeriment en temps i forma, el Reglament esdevindrà aprovat definitivament de forma automàtica, sense cap tràmit ulterior, sens perjudici de la seva publicació oficial, tal com disposen l'article 178 del Decret Legislatiu 2/2003, de 28 d'abril, pel qual s'aprova el Text refós de la Llei Municipal i de regim local de Catalunya, l'article 70.2 de la Llei 7/1985, de 2 d'abril, reguladora de les bases del regim local; i l'article 66 del reglament d'obres, activitats i serveis de les entitats locals.

**Passada a votació** l’aprovació inicial del Reglament del Consell Municipal d’Accessibilitat de Capellades resta aprovat per la unanimitat dels/les tretze regidors/es assistents al Ple, dels tretze que componen de dret aquesta corporació.

1. **ASSUMPTE D’URGÈNCIA. APROVACIÓ ADHESIÓ AL SERVEI DE TRANSPARÈNCIA MITJANÇANT EL CONSORCI D’ADMINISTRACIÓ OBERTA DE CATALUNYA.**

La Generalitat, mitjançant el Departament de Governació i Relacions Institucionals i l'Escola d'Administració Pública de Catalunya, les Diputacions, el Consorci AOC, el Consorci Localret i l'Associació Catalana de Municipis i la Federació de Municipis de Catalunya impulsen un projecte comú per a facilitar el compliment a la llei 19/2014, de transparència, accés a la informació pública i bon govern per als més de 2.200 ens que composen l'administració local de Catalunya.

**Aquesta iniciativa conjunta, formalitzada amb la signatura del** [**Conveni Marc**](http://web.aoc.cat/suport/knowledge-base/conveni-marc-de-collaboracio/) **per col·laborar en matèria de transparència, accés a la informació pública i bon govern (Xarxa de governs transparents de Catalunya) el passat 2 de juny de 2015, es concretarà en un conjunt de recursos que oferiran un servei integral als ens locals** en relació a solucions tecnològiques comunes, assessorament jurídic, suport i assistència tècnica, guia d'implantació de la Llei, model d'ordenança de transparència i formació a càrrecs electes i tècnics municipals.

Atès que aquesta Llei ha fixat uns estàndards molt exigents per a totes les administracions catalanes, amb un gran quantitat d'informació a publicar, **un dels aspectes claus d'aquest projecte comú és facilitar la feina administrativa dels ens locals, garantint que la nombrosa informació pública que aquests trameten habitualment a organismes supramunicipals** **es publicarà automàticament al portal de transparència** de Catalunya i també al portal local de transparència, en els ens que aquest existeixi, amb l'objectiu d'evitar duplicar tasques administratives de tramesa o publicació d'informació.

Fruit d'aquesta col·laboració es posarà a disposició dels ens locals, amb un temps suficient abans de l'entrada en vigor de les obligacions de la Llei, els següents serveis:

* Un portal comú de transparència integrat amb el Portal de Transparència de Catalunya.
* Uns conjunts de dades en format de dades obertes i reutilitzables, integrant la informació de les bases de dades d'ens supramunicipals amb informació de transparència dels ens locals en els àmbits de l'organització i govern municipal, actes dels plens, contractació, urbanisme, gestió econòmica, personal, normativa, etc.
* Els tràmits electrònics adreçats als ciutadans per a fer les sol·licituds d'accés d'informació i propostes / suggeriments mitjançant la solució e-TRAM, i els serveis de tramitació electrònica entre administracions i publicació a diversos registres de la Generalitat a través de la plataforma EACAT.
* Suport jurídic i tècnic als ens locals en l'àmbit de la publicitat activa, la interconnexió de portals i la integració d'informació.
* Una guia d'aplicació de la llei de transparència i un model d'ordenança de transparència.

Aquests serveis formen part de les iniciatives recollides dins del Pla estratègic per donar suport als ens locals pel desplegament de la Llei de transparència.

**Conveni Marc per col·laborar en matèria de transparència, accés a la informació pública i bon govern**

Els principals àmbits de col·laboració que es recullen en el document són els següents:

* **Portal de la Transparència**. Els signats es comprometen a què el Portal de la Transparència de Catalunya integri la informació dels governs locals i a què faciliti accés, interconnexió i interoperabilitat amb els portals de cadascun dels ens. La Generalitat, com a responsable del Portal, informarà puntualment del desenvolupament del lloc web i posarà a disposició dels governs locals a través del Consorci AOC solucions tecnològiques comunes que els permetin disposar de portals de transparència propis. Les diputacions, per la seva part, impulsaran la creació de portals de transparència dels governs locals en base a les solucions facilitades per la Generalitat o bé per mitjà dels portals de les pròpies diputacions, garantint la interconnexió amb el Portal de Transparència de Catalunya.
* **Comissió de garantia del dret d'accés a la informació pública**. La Generalitat vetllarà perquè el reglament de la Comissió contingui les previsions necessàries per tal que es tinguin en compte la situació, característiques i peculiaritats de l'Administració local.
* **Programa de suport als governs locals**. Generalitat i diputacions assistiran conjuntament a les entitats locals, especialment les que disposin de menor capacitat operativa, per a l'aplicació de la Llei de transparència. Aquest suport tindrà caràcter tecnològic, econòmic i financer (per mitjà de la convocatòria de subvencions específiques) i jurídic (a través de la Secretaria de Cooperació i Coordinació de les Administracions Locals, en forma de lloc web amb accés a normativa aplicable, guies i notes explicatives i criteris d'interpretació de la llei).
* **Programa general de formació.** L'Escola d'Administració Pública de Catalunya proposarà un programa de formació per a càrrecs electes, alts càrrecs i altres servidors públics i persones obligades per la Llei.

Per tot això es proposa al Ple de la Corporació:

Primer.- L’Adhesió de l’Ajuntament de Capellades al servei integral del Portal de Transparència del Consorci d’Administració Oberta de Catalunya (AOC) per la correcta aplicació de la Llei 14/2014 de transparència, accés a la informació pública i bon govern.

**Passat a votació** l’acord d’aprovació d’adhesió al Servei de Transparència mitjançant el Consorci d’Administració Oberta de Catalunya resta aprovat per la unanimitat dels/les tretze regidors assistents al ple, dels/les tretze que componen de dret aquesta corporació.

**INTERVENCIONS**

**Grup Municicipal de CiU**

**Sr. Marcel·lí Martorell Font .-** L’aplicació de la llei 14/2014 de transparència ens obliga a treballar d’una altra manera, amb total transparència, entenem que no és fàcil, que és un repte per l’administració, els treballadors tindran més feina.

**Grup Municipal d’ERC**

**Sr. Àngel Soteras Largo.** Les administracions grans legislen coses que estan molt bé, però quan aquestes normes es volen traslladar a les administracions petites, el seu compliment és dificultós.

**Grup Municipal del PSC**

**Sr. Aarón Alcázar Gutiérrez.-** Tots ens hem de fer aquesta feina, som conscients que la seva aplicació serà un impacte en els municipis petits, però hem de pensar que la seva aplicació ens ha de portar a una millor situació.

**Grup Municipal de VdC-CUP**

**Sr. alcalde, Aleix Auber Álvarez**, tal com ha dit el regidor Marcel·lí Martorell Font aquest és un gran repte per a l’administració, es tracta d’una nova exigència, anem cap un sistema diferent, tenim una nova eina per informar als ciutadans

1. **PRECS I PREGUNTES**

**REGIDORIA D’ALCALDIA I ESPORTS**

**ELECCIONS GENERALS 2015.**

**El Sr.alcalde, Aleix Auber Alvarez.** Felicita al grup municipal d’ERC pels resultats del seu partit a les Eleccions Generals de l’estat del proppassat dia 20 de desembre.

**CAMPANYA CAP NEN SENSE JOGUINA**

**El Sr. alcalde, Aleix Auber Alvarez,** felicita al regidor de Serveis Socials per l’èxit de campanya “Cap nen sense joguina”; i a la Sra. Adela Morera Rodríguez per la campanya

“Jugar no té gènere, dóna-li oportunitats”

**ACTES FESTES DE NADAL**

**El Sr. alcalde, Aleix Auber Alvarez,** convidar-vos a tots als diferents actes organitzats pel teixit social d’aquesta Vila durant les festes de Nadal, ens hem de congratular del gram nombre d’actes que porten a terme els nostres veïns durant aquestes festes.

**Grup Municipal de CiU.-**

**Sr. Marcel·lí Martorell Font.** Agraeix els bons desitjos per part del Sr. alcalde i així mateix ens afegim a la felicitació al grup municipal d’ERC pels resultats dels seu partit a les Eleccions Generals del proppassat 20 de desembre.

**MÀQUINA ESCOMBRADORA**

**Grup Municipal de CiU**

**El Sr. Marcel·lí Martorell Font**, he vist que la màquina escombradora circulava contra direcció, per aquest motiu demana a l’Ajuntament que vigili que aquesta infracció no es torni a repetir i que des de l’Àrea d’Urbanisme es donin les ordres pertinents.

**C/ NOU**

**Grup Municipal de CiU**

**El Sr. Marcel·lí Martorell Font**, manifesta que a l’entrada del C/ Nou hi ha una senyal que indica únicament veïns, entén que aquest senyal es va posar durant l’execució d’unes obres, demana que es retiri aquest senyal.

**BARANA REC**

**Grup Municipal de CiU**

**El Sr. Marcel·lí Martorell Font,** recorda que al mes de juliol va demanar que s’instal·lés una barana de làmines verticals al rec per motius de seguretat i encara no s’ha instal·lat.

Demana a l’equip de govern que es tingui present la seva petició.

**RONDA CAPELLÓ**

Al final de la Ronda Capello, a la confluència del C/ Anselm Ferrer, entre la vorera i els arbres, a la confluència amb el carrer Anselm Ferrer, s’hauria de pintar una línia discontinua per evitar accidents.

**VEHICLES MUNICIPALS**

**Grup Municipal de CiU**

**El Sr. Marcel·lí Martorell Font** pregunta al Sr. alcalde si tots els vehicles municipals estan al corrent de la ITV i si tots estan assegurats.

**Grup Municipal de VdC-CUP**

**El Sr. alcalde, Aleix Auber Álvarez**  li respon que en els precs de la Comissió Paritària del dia 18 de desembre de 2015 se li va informar que l’ITV del cotxe model polo de la brigada municipal havia caducat al mes de novembre i que no havia passat de nou l’ITV.

**Grup Municipal de CiU**

**El Sr. Marcel·lí Martorell Font** li informa que avui aquest vehicle circulava per Capellades, i pel que s’ha explicat anteriorment demana que aquest vehicle no circuli.

**Sr. alcalde, Aleix Auber Álvarez,** respon que ja va donar les ordres pertinents perquè aquest cotxe passi l’ITV.

**Grup Municipal d’ERC**

**Sr. Àngel Soteras Largo**.- Agraeixo les felicitacions per la victòria d’ERC a les passades eleccions del 20 de desembre.

Com a regidor de Cultura convidar a participar a tothom als actes que tant l’Ajuntament com les entitats capelladines han organitzat per les properes festes de Nadal.

**Grup Municipal del PSC**

**Sr. Aaron Alcazar Gutierrez,** felicita al grup municipal d’ERC pels seus resultats a les ultimes eleccions.

**BORSSA DE TREBALL**

**Grup Municipal del PSC**

**Sr. Aarón Alcázar Gutiérrez .-** Vist que s’ha resolt la contractació temporal de certs llocs de treball d’aquest ajuntament per la substitució dels seus titulars que actualment estan de baixa, voldria saber si l’Ajuntament disposa d’una borsa de treball per aquestes baixes, i si no n’hi ha, es pensa crear-les?

**Grup Municipal de VdC-CUP**

**Sr. alcalde, Aleix Auber Álvarez**  li respon que una de les prioritats de l’actual equip de govern és crear aquestes bosses de treball, estem treballant per poder aprovar-les en un curt termini.

**ACTES DE VANDALISME**

**Grup Municipal del PSC.**

**El Sr. Aarón Alcázar Gutiérrez**  pregunta pels actes de vandalisme que darrerament ha patit Capellades.

**Grup Municipal de VdC-CUP**

**Sr. alcalde, Aleix Auber Álvarez.-** Han aparegut façanes pintades de d’alt a baix, a dia d’avui no sabem qui és l’infractor, aquests fets solen donar-se els caps de setmana i a la nit ,son fets puntuals.

Abans de finalitzar aquest ple el Sr. alcalde desitja bones festes a tothom i el millor per les nostres veïnes i veïns.